“Termiz xalqaro savdo markazi” erkin savdo zonasi faoliyatini tashkil etish chora-tadbirlari toʻgʻrisida
(resolution, 2022-04-05)

Oʻzbekiston Respublikasi Prezidentining “Surxondaryo viloyati va Toshkent shahrida maxsus iqtisodiy va kichik sanoat zonalari faoliyatini yanada rivojlantirish chora-tadbirlari toʻgʻrisida” 2020-yil 12-noyabrdagi PF-6109-son Farmonining ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Afgʻoniston Islom Respublikasi bilan iqtisodiy hamkorlikni yanada kengaytirish va mustahkamlash chora-tadbirlari toʻgʻrisida” 2020-yil 12-noyabrdagi PQ-4892-son qaroriga asosan: Afgʻoniston Islom Respublikasi bilan savdo-iqtisodiy hamkorlikni yanada rivojlantirish chora-tadbirlari tasdiqlanganligi; Oʻzbekiston Respublikasi investitsiyalar va tashqi savdo vazirining Afgʻoniston Islom Respublikasi bilan tashqi iqtisodiy hamkorlik boʻyicha oʻrinbosari lavozimi joriy etilganligi hamda u bir vaqtning oʻzida “Termiz xalqaro savdo markazi” erkin savdo zonasi direksiyasi direktori etib belgilanganligi maʼlumot uchun qabul qilinsin. 2. Quyidagilar: “Termiz xalqaro savdo markazi” erkin savdo zonasi tarkibiga kiruvchi hududlar chegarasi 1-ilovaga muvofiq; “Termiz xalqaro savdo markazi” erkin savdo zonasi direksiyasi” davlat unitar korxonasining tuzilmasi 2-ilovaga muvofiq; “Termiz xalqaro savdo markazi” erkin savdo zonasi direksiyasi” davlat unitar korxonasining ustavi 3-ilovaga muvofiq; “Termiz xalqaro savdo markazi” erkin savdo markazi hamda “Termiz” erkin iqtisodiy zonasining muhandislik-kommunikatsiya, yoʻl-transport va ishlab chiqarish infratuzilmasini rivojlantirish dasturi 4-ilovaga muvofiq tasdiqlansin. 3. Belgilansinki, “Termiz xalqaro savdo markazi” erkin savdo zonasi direksiyasi” davlat unitar korxonasi xodimlarining mehnatiga haq toʻlash bilan bogʻliq xarajatlar direksiyaning oʻz mablagʻlari va Surxondaryo viloyati mahalliy budjet mablagʻlari hisobidan amalga oshiriladi. 4. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Avtomobil yoʻllari qoʻmitasi, Energetika vazirligi, “Oʻzsuvtaʼminot” AJ, “Hududgaztaʼminot” AJ, “Hududiy elektr tarmoqlari” AJ, Surxondaryo viloyati hokimligiga qarorga 4-ilovadagi tadbirlarning toʻliq hajmda va oʻz vaqtida bajarilishi yuzasidan shaxsiy masʼuliyat yuklansin. 5. Oʻzbekiston Respublikasi Vazirlar Mahkamasining “Termiz” erkin iqtisodiy zonasi faoliyatini takomillashtirish chora-tadbirlari toʻgʻrisida” 2020-yil 13-martdagi 148-son qaroriga 5-ilovaga muvofiq oʻzgartirish kiritilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov va Surxondaryo viloyati hokimi T.A. Bobolov zimmasiga yuklansin. 1-boshlangʻich nuqta Termiz tumanidagi Oʻzbekiston Respublikasining Davlat chegarasi boʻylab muhofaza qilish zonasining gʻarb tomonida, “Termiz xalqaro savdo markazi” erkin savdo zonasi hududida joylashgan. 1-nuqtadan chegara Oʻzbekiston Respublikasining Davlat chegarasi boʻylab muhofaza qilish zonasining “Termiz xalqaro savdo markazi” erkin savdo zonasi hududi boʻylab shimoliy yoʻnalishda 328 metr masofada 2-nuqtagacha davom etadi. 2-nuqtadan chegara “Amu-zang” kanali muhofaza zonasining “Termiz xalqaro savdo markazi” erkin savdo zonasi hududi boʻylab gʻarbiy yoʻnalishda 705,0 metr masofada 3-nuqtagacha davom etadi. 3-nuqtadan chegara “Termiz” erkin iqtisodiy zonasi hududi boʻylab janubiy yoʻnalishda 330,0 metr masofada 4-nuqtagacha davom etadi. 4-nuqtadan chegara “Ayritom” avtomagistral yoʻlining “Termiz xalqaro savdo markazi” erkin savdo zonasi hududi boʻylab sharqiy yoʻnalishda 657,0 metr masofada 1-nuqtagacha davom etadi. 5-nuqtadan chegara “Gulbahor-Ayritom” avtomobil yoʻlining “Termiz xalqaro savdo markazi” erkin savdo zonasi hududi boʻylab gʻarbiy yoʻnalishda 304,0 metr masofada 6-nuqtagacha davom etadi. 6-nuqtadan chegara “Gulbahor-Ayritom” avtomobil yoʻlining “Termiz xalqaro savdo markazi” erkin savdo zonasi hududi boʻylab shimoliy yoʻnalishda 1005,0 metr masofada 7-nuqtagacha davom etadi. 7-nuqtadan chegara “Amu-zang” kanali muhofaza zonasining “Termiz xalqaro savdo markazi” erkin savdo zonasi hududi boʻylab sharqiy yoʻnalishda 281,0 metr masofada 8-nuqtagacha davom etadi. 8-nuqtadan chegara “Termiz xalqaro savdo markazi” erkin savdo zonasi hududi boʻylab janubiy yoʻnalishda 1050,0 metr masofada 5-nuqtagacha davom etadi. Direktor Yordamchi Xorijiy va mahalliy investorlarni jalb etish boʻlimi 3 Yuriskonsult Xorijiy hamkorlar bilan ishlash boʻlimi 3 Moliya-iqtisodiyot boʻlimi 1 Erkin savdo zonasining infratuzilmasini rivojlantirish va arxitektura — qurilish boʻlimi 2 Marketing tadqiqotlari va eksportni ragʻbatlantirish boʻlimi 3 1. “Termiz xalqaro savdo markazi” erkin savdo zonasi direksiyasi” (keyingi oʻrinlarda — Direksiya) operativ boshqaruv uchun oʻziga berilgan davlat mulki negizida davlat unitar korxonasi shaklida tashkil etilgan tijorat tashkiloti hisoblanadi. Direksiya oʻziga biriktirilgan mulkka nisbatan qonunchilik hujjatlarida belgilangan doirada oʻz faoliyati maqsadlariga, mulkdor (yoki uning topshirigʻiga binoan masʼul etib tayinlangan davlat organi — muassis) topshiriqlariga muvofiq egalik qilish, undan foydalanish va uni tasarruf etish huquqini amalga oshiradi. 2. Direksiya oʻz faoliyatida Oʻzbekiston Respublikasi Konstitutsiyasiga va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Ustavga hamda boshqa qonunchilik hujjatlariga amal qiladi. 3. Direksiya yuridik shaxs hisoblanadi, alohida mulkka, mustaqil balansga, banklarda hisobvaraqlariga, shu jumladan, valyuta hisobvaraqlariga, emblemaga, shtamplar va blankalarga, Oʻzbekiston Respublikasi Davlat gerbi tasviri tushirilgan, oʻz nomi davlat tilida yozilgan muhrga va boshqa rekvizitlarga ega boʻladi. 4. Direksiyaning rasmiy nomi: a) davlat tilida: toʻliq nomi — “Termiz” xalqaro savdo markazi” erkin savdo zonasi direktsiyasi” davlat unitar korxonasi; qisqartirilgan nomi — “Termiz” xalqaro savdo markazi” ESZ direktsiyasi” DUK; b) rus tilida: toʻliq nomi — Gosudarstvennoye unitarnoye predpriyatiye “Direksiya zoni svobodnoy torgovli “Mejdunarodniy torgoviy tsentr Termez” qisqartirilgan nomi — GUP “Direksiya STZ “Mejdunarodniy torgoviy tsentr Termez”; v) ingliz tilida: toʻliq nomi — “Directorate of free trade zone “International trade center Termiz” State Unitary Company; qisqartirilgan nomi — “Directorate of FTZ “International trade center Termiz” SUC. 5. Direksiyaning joylashgan joyi (pochta manzili): Surxondaryo viloyati, Termiz shahri, At-Termiziy koʻchasi, 1a-uy. 6. Oʻzbekiston Respublikasi Vazirlar Mahkamasi Direksiyaning muassisi (keyingi oʻrinlarda — Muassis) hisoblanadi. 7. Direksiya oʻz nomidan qonunchilik hujjatlarida belgilangan tartibda mulkiy va shaxsiy nomulkiy huquqlarni olishi va amalga oshirishi, majburiyatlar olishi, sudda daʼvogar va javobgar boʻlishi, nizolarni hal etishda boshqa organlarda vakillik qilishi mumkin. 8. Direksiya Muassisning roziligiga koʻra tijorat tashkilotlarining, shuningdek, qonunchilik hujjatlariga muvofiq yuridik shaxslarning qatnashishiga yoʻl qoʻyiladigan notijorat tashkilotlarda ishtirokchi (aksiyador, aʼzo) boʻlishi mumkin. 9. Direksiya boshqa davlat korxonasining muassisi boʻlishi mumkin emas. 10. “Termiz xalqaro savdo markazi” erkin savdo zonasi (keyingi oʻrinlarda — “Termiz xalqaro savdo markazi” ESZ) rivojlantirish davlat dasturlarining toʻliq va oʻz vaqtida bajarilishini, shuningdek, “Termiz xalqaro savdo markazi” ESZ hududida alohida huquqiy rejimga rioya etilishini taʼminlash orqali operativ boshqarish, “Termiz xalqaro savdo markazi” ESZ ishtirokchilariga xizmatlar koʻrsatishdan hamda ushbu Ustavda nazarda tutilgan boshqa ishlarni (xizmatlarni) bajarishdan (koʻrsatishdan) foyda olish Direksiya faoliyatining asosiy maqsadi hisoblanadi. 11. Quyidagilar Direksiya faoliyatining asosiy yoʻnalishlari hisoblanadi: “Termiz xalqaro savdo markazi” ESZ hududida maxsus huquqiy rejimning amal qilishini taʼminlash; salohiyatli investorlar va “Termiz xalqaro savdo markazi” ESZ ishtirokchilari bilan oʻzaro hamkorlikni, shu jumladan investitsiya buyurtmanomasini koʻrib chiqish va tanlab olish uchun qabul qilishni, muhandislik-kommunikatsiya infratuzilmasi tarmoqlariga ulanish uchun zarur ruxsatnomalar berishni “yagona darcha” tamoyili asosida tashkil etish; “Termiz xalqaro savdo markazi” ESZ hududidagi investitsiya loyihalarining amalga oshirilishini monitoring qilish, shuningdek, “Termiz xalqaro savdo markazi” ESZ ishtirokchilari tomonidan investitsiya bitimiga kiritilgan majburiyatlarning bajarilishini nazorat qilish; “Termiz xalqaro savdo markazi” ESZni rivojlantirish dasturi amalga oshirilishini taʼminlash; “Termiz xalqaro savdo markazi” ESZ ishtirokchilarining reyestrini yuritish; “Termiz xalqaro savdo markazi” ESZ hududida ekologik nazorat, shuningdek, madaniy meros obyektlarini muhofaza qilish va ulardan foydalanish toʻgʻrisidagi qonunchilik hujjatlariga rioya etilishining nazoratini tashkil etish; “Termiz xalqaro savdo markazi” ESZga ishtirokchilari bilan shartnomalar asosida marketing xizmatlari, shuningdek, mahsulotlarni ichki va tashqi bozorlarda targʻib qilish boʻyicha xizmatlar koʻrsatish; “Termiz xalqaro savdo markazi” ESZ investorlarni jalb etish tadbirlarini amalga oshirish; “Termiz xalqaro savdo markazi” ESZ hududiga qiziqish bildirgan investorlarni, erkin savdo zona ishtirokchilarini axborot bilan taʼminlash, shu jumladan ularning davlat organlari va boshqa tashkilotlar vakillari bilan uchrashuvlarini tashkil etish; “Termiz xalqaro savdo markazi” ESZ hududidagi yer uchastkalarini, shuningdek, binolar va inshootlarni erkin savdo zonasi ishtirokchilariga egalik qilishga, foydalanishga va ijaraga berish; davlat-xususiy sheriklik loyihalarida ishtirok etish. “Termiz xalqaro savdo markazi” ESZ oʻz faoliyatini boshqarish boʻyicha boshqa funksiyalarni ham amalga oshirishga haqlidir. 12. Direksiya qonunchilik hujjatlarida faoliyatning taqiqlanmagan boshqa turlarini ham amalga oshirishi mumkin. 13. Direksiya Muassisga va Surxondaryo viloyati maxsus iqtisodiy zonalar va kichik sanoat zonalarining maʼmuriy kengashiga hisobot beradi. 14. Muassis quyidagi huquqlarga ega: Direksiya faoliyatining maqsadi va yoʻnalishlarini belgilash; Direksiya Ustaviga oʻzgartirish va qoʻshimchalar kiritish; Direksiyaning ortiqcha, foydalanilmayotgan yoki belgilangan maqsadda foydalanilmayotgan mulkini olib qoʻyish va tasarruf etish; Direksiyaga berilgan mulkdan foydalanishdan olingan sof foydaning bir qismini yoki hammasini olish; Direksiya mulki bilan amalga oshirilgan bitimlarni haqiqiy emas deb hisoblash va Direksiyaga yetkazilgan zararlarni qoplash toʻgʻrisida sudga daʼvo arizasi bilan murojaat qilish; Direksiyani qayta tashkil etish yoki tugatish toʻgʻrisida qaror qabul qilish, tugatish komissiyasini tayinlash va oraliq, tugatish balansini tasdiqlash; mehnatga oid qonunchilik hujjatlarida belgilangan tartibda Direksiya rahbari bilan mehnat shartnomasini muddatidan oldin toʻxtatish yoki bekor qilish. 15. “Termiz xalqaro savdo markazi” ESZning mustaqil budjeti va “Termiz xalqaro savdo markazi” ESZni rivojlantirish jamgʻarmasi mablagʻlaridan maqsadli foydalanish Surxondaryo viloyati maxsus iqtisodiy zonalar va kichik sanoat zonalarining maʼmuriy kengashi tomonidan nazorat qilinadi. 16. “Termiz xalqaro savdo markazi” ESZ direksiyasiga belgilangan tartibda lavozimga tayinlanadigan va lavozimidan ozod etiladigan Oʻzbekiston Respublikasi investitsiyalar va tashqi savdo vazirining Afgʻoniston Islom Respublikasi bilan tashqi iqtisodiy hamkorlik boʻyicha oʻrinbosari rahbarlik qiladi. 17. Direksiya “Termiz xalqaro savdo markazi” ESZ ishtirokchilarining qonunchilik hujjatlariga muvofiq amalga oshiriladigan faoliyatiga aralashishga haqli emas. 18. Direksiya ijro etuvchi organ hisoblanadi. 19. Direktor: qonunchilik hujjatlari talablarini bajarishga, Direksiya xodimlarining mehnat sharoitlarini muhofaza qilish va yaxshilash, atrof-muhitni muhofaza qilish va tabiiy resurslardan oqilona foydalanish sohasidagi qonunchilik hujjatlariga rioya qilinishini taʼminlash tadbirlarini ishlab chiqadi va joriy etadi; “Termiz xalqaro savdo markazi” ESZni rivojlantirish dasturlarining amalga oshirilishini tashkil qiladi; Direksiyaning asosiy faoliyatini takomillashtirishga, boshqarishning zamonaviy usullarini joriy etishga doir chora-tadbirlarni amalga oshiradi; Direksiya nomidan ishonchnomasiz harakat qiladi, barcha tashkilotlarda, shu jumladan, xorijiy tashkilotlarda uning manfaatlarini ifoda etadi; xodimlarni ishga qabul qiladi, ular bilan mehnat shartnomalarini (kontraktlarni) tuzadi, oʻzgartiradi va ularning amal qilishini toʻxtatadi; qonunchilik hujjatlarida belgilangan tartibda ishonchnomalar beradi; kadrlarni tayyorlash, ularning malakasini oshirish chora-tadbirlarini amalga oshiradi; Direksiyaning barcha xodimlari uchun majburiy boʻlgan buyruqlar chiqaradi va koʻrsatmalar beradi; Direksiyaning ichki ish tartibini va xoʻjalik faoliyatini tartibga soluvchi hujjatlarni tasdiqlaydi; Direksiya tomonidan qonunchilik hujjatlariga rioya qilinishini tashkil etish va nazorat qilishni taʼminlaydi; Direksiyaga yuklangan maqsadlar va vazifalarni bajarish uchun zarur boʻlgan boshqa funksiyalarni amalga oshiradi. 20. Direktor: Muassisga Direksiya faoliyati toʻgʻrisida belgilangan tartibda hisobot beradi; oʻz huquqlarini amalga oshirishda va vazifalarni bajarishda Direksiya manfaatlarini koʻzlagan holda harakat qilishi lozim hamda budjetga va budjetdan tashqari jamgʻarmalarga toʻlovlar, ish haqining oʻz vaqtida toʻlanishi, mehnatga oid huquqiy munosabatlardan kelib chiquvchi barcha talablarning taʼminlanishi va ularga tenglashtirilgan toʻlovlarning toʻlanishini, ishlab chiqarish faoliyati bilan bevosita bogʻliq ehtiyojlarga mablagʻlar oʻtkazilmaganligi, Direksiyaning xatti-harakatlari (harakatsizligi) uchun, shu jumladan Direksiyaga berilgan davlat mol-mulki yoʻqolgan taqdirda, yetkazilgan zarar yuzasidan qonunchilik hujjatlarida belgilangan tartibda javob beradi; “Termiz xalqaro savdo markazi” ESZning “Termiz xalqaro savdo markazi” ESZ tomonidan Oʻzbekiston Respublikasi Moliya vazirligi bilan kelishgan holda tasdiqlanadigan mustaqil budjeti mablagʻlarining tasarruf etuvchisi hisoblanadi; Oʻzbekiston Respublikasi Moliya vazirligiga “Termiz xalqaro savdo markazi” ESZning mustaqil budjeti ijrosi toʻgʻrisidagi hisobotni kelishish uchun belgilangan tartibda taqdim etadi. 21. Direktor oʻz zimmasiga yuklangan vazifalarning bajarilishi, shuningdek, Direksiyaga berilgan davlat mulkining saqlanishi va undan maqsadli foydalanilishi yuzasidan qonunchilik hujjatlarida belgilangan tartibda javob beradi. 22. Direksiyaning ustav fondi “Termiz xalqaro savdo markazi” ESZ faoliyatini operativ boshqarish uchun Muassis tomonidan oʻziga berilgan mablagʻlar, mol-mulk va boshqa aktivlar yigʻindisidan iborat boʻladi. 23. Direksiya ustav fondining miqdori 5 mlrd soʻmni tashkil qiladi. 24. Direksiyaning ustav fondi qonunchilik hujjatlarida belgilangan tartibda Muassis qaroriga binoan koʻpaytiriladi yoki kamaytiriladi. 25. Muassis tomonidan Direksiyaga operativ boshqaruv huquqi bilan berilgan asosiy fondlar va aylanma mablagʻlar Direksiya mol-mulkini tashkil qiladi. 26. Direksiyaning asosiy fondlari va aylanma mablagʻlari boʻlinmaydi va ulushlar (hissalar, paylar) boʻyicha taqsimlanishi mumkin emas. 27. Surxondaryo viloyati maxsus iqtisodiy zonalar va kichik sanoat zonalarining maʼmuriy kengashi Direksiyaga berilgan davlat mulkidan belgilangan maqsadda foydalanilishini va uning saqlanishini, shuningdek, oʻzgaga berilishini Muassis nomidan nazorat qiladi. 28. Direktor Muassis bilan kelishgan holda, Direksiya mulkini quyidagicha tasarruf etishi mumkin: asosiy vositalarni sotish, ijaraga yoki garovga berish; mol-mulkni boshqa xoʻjalik jamiyatlarining ustav fondiga ulush sifatida kiritish; boshqa xoʻjalik jamiyatlarining aksiyalarini (ulushlarini) sotib olish va sotish; mol-mulkni qonunchilik hujjatlarida belgilangan tartibda boshqacha tarzda tasarruf etish. 29. Quyidagilar Direksiya faoliyatini moliyalashtirish manbalari hisoblanadi: davlat mulki boʻlgan va “Termiz xalqaro savdo markazi” ESZ hududida joylashgan binolar va inshootlarni ijaraga berishdan olingan daromadlarning bir qismi; xizmatlar koʻrsatishdan olingan daromadlar; “Termiz xalqaro savdo markazi” ESZ ishtirokchilarining ajratmalari va “Termiz xalqaro savdo markazi” ESZ ishtirokchilari sifatida roʻyxatdan oʻtish uchun toʻlovlar; qonunchilik hujjatlarida taqiqlanmagan boshqa mablagʻlar. 30. Direksiya oʻz tasarrufida qoladigan sof foyda hisobiga zaxira fondini, shuningdek, boshqa fondlarni tashkil etishi mumkin, ularning miqdori va shakllantirish tartibi Muassis tomonidan tasdiqlanadi. 31. Direksiyaning sof foydasi Direksiya tasarrufida qoladi va undan Muassis qaroriga binoan foydalaniladi. 32. Muassis oʻz qarori bilan boshqa yuridik va jismoniy shaxslarga homiylik xayriyasi sifatida yoʻnaltiriladigan mablagʻlarning cheklangan summasini, ularni tasarruf etish huquqini Direktorga bergan holda belgilaydi. 33. Direksiyaning xoʻjalik faoliyati natijasida koʻrilgan zararlari ushbu maqsadlar uchun tashkil etilgan zaxira fondi mablagʻlari hisobidan qoplanishi mumkin. 34. Direksiya hisobot davri tugagach, vakolatli organlarga moliya hisobotini va roʻyxati qonunchilik hujjatlarida belgilanadigan boshqa hujjatlarni taqdim etadi hamda hujjatlarning saqlanishi va davlat tomonidan saqlashga berilishi yuzasidan belgilangan tartibda javob beradi. 35. Direksiyaning xoʻjalik subyekti sifatidagi faoliyati Surxondaryo viloyati maxsus iqtisodiy zonalar va kichik sanoat zonalarining maʼmuriy kengashi tomonidan qonunchilik hujjatlarida belgilangan tartibda nazorat qilinadi. 36. Direktor har chorakda Direksiya faoliyatining natijalari va tasdiqlangan rivojlantirish dasturlarining amalga oshirilishi toʻgʻrisida Vazirlar Mahkamasiga hisobot beradi. 37. Direksiya oʻz majburiyatlari boʻyicha oʻziga tegishli mulk bilan javob beradi. Muassis Direksiyaning mulki yetarli boʻlmagan taqdirda, uning majburiyatlari boʻyicha subsidiar javobgarlikni amalga oshiradi. 38. Direksiya Muassis majburiyatlari boʻyicha javob bermaydi. 39. Direksiya Muassisning qaroriga koʻra, qonunchilik hujjatlarida nazarda tutilgan tartibda yoki sud qaroriga binoan tugatilishi yoxud qayta tashkil etilishi mumkin. 40. Direksiyani tugatish Direksiya faoliyatining huquq va majburiyatlari huquqiy vorislik tartibida boshqa shaxslarga oʻtmagan holda toʻxtatilishiga sabab boʻladi. Direksiya qayta tashkil etilgan taqdirda, uning huquq va majburiyatlari huquqiy vorisga oʻtadi. T/r Obyekt nomi Oʻlchov birligi Quvvati Qiymati *(mlrd soʻm) Moliyalashtirish manbasi Amalga oshirish muddati Masʼul vazirlik va idoralar Jami: 111,50 Ichimlik suv tarmogʻini qurish, rekonstruksiya qilish va kapital taʼmirlash 1. Termiz tumani “Ayratom” mahallasidagi mavjud suv minorasi yonidan qoʻshimcha 2 ta yangi suv qudugʻi qazish, 500 m3 hajmdagi bitta suv yigʻish inshooti va 1,8 km suv quvuri tarmogʻini qurish. “Termiz” erkin iqtisodiy zonasi hududi ichida oʻlchami 500 m3 hajmdagi ikkita suv yigʻish inshootini qurish. km/dona 10,2 km/3 ta inshoot 6,08 2021 — 2023-yillarga moʻljallangan Investitsiya dasturi doirasida 2021 — 2023-yil “Oʻzsuvtaʼminot” AJ, Surxondaryo viloyati hokimligi Kanalizatsiya tarmogʻini qurish, rekonstruksiya qilish va kapital taʼmirlash 2. Oqova suv tarmogʻini qurish va 1 ta 600 m3 (biologik), 300 m3 (kimyoviy) hajmdagi bitta oqova suvni tozalash inshooti va 4 ta suv nasos stansiyalarini qurish. km/dona 7,12 km/2 ta inshoot 17,10 2021 — 2023-yillarga moʻljallangan Investitsiya dasturi doirasida 2021 — 2023-yil “Oʻzsuvtaʼminot” AJ, Surxondaryo viloyati hokimligi Tabiiy gaz tarmogʻini qurish, rekonstruksiya qilish va kapital taʼmirlash 3. Gaz bilan taʼminlash boʻyicha texnik shartga asosan: Angor tumani “Bahor” mahallasidagi mavjud kichik gaz taqsimlash stansiyasidan yuqori bosimli gaz tarmogʻini (D-219 mm) 28,5 km uzunlikda “Termiz” erkin iqtisodiy hududigacha tortish. km 28,5 km 12,50 2021 — 2023-yillarga moʻljallangan Investitsiya dasturi doirasida 2021 — 2023-yil Energetika vazirligi,“Hududgaztaʼminot” AJ, Surxondaryo viloyati hokimligi Elektr energiyasi tarmogʻini qurish, rekonstruksiya qilish va kapital taʼmirlash 4. Elektr energiyasi bilan taʼminlashda texnik shartga asosan: 1-bosqich “AMU” kichik stansiyasidan 10 kVa elektr tarmogʻini “Termiz” erkin iqtisodiy zonasi hududigacha tortish va ichki hududlarda elektr tarmogʻini qurish. 2-bosqich “AMU” kichik stansiyasidan 110/10 kVa elektr tarmogʻini “Termiz” erkin iqtisodiy hududigacha tortish va yangi kichik stansiya qurish hamda hudud ichidagi mavjud 10 kVa elektr tarmogʻini hududdan tashqariga koʻchirish. km 28,66 km 27,35 2021 — 2023-yillarga moʻljallangan Investitsiya dasturi doirasida 2021 — 2023-yil Energetika vazirligi,“Hududiy elektr tarmoqlar” AJ, Surxondaryo viloyati hokimligi Avtomobil yoʻllarini qurish, rekonstruksiya qilish va kapital taʼmirlash boʻyicha 5. “Termiz xalqaro savdo markazi” erkin savdo markazi hamda “Termiz” erkin iqtisodiy zonasigacha jami 10,5 km ichki avtomobil yoʻllarini qurish. km 10,5 km 46,80 Mahalliy budjet mablagʻlari 2021 — 2023-yil Transport vazirligi, Avtomobil yoʻllari qoʻmitasi, Surxondaryo viloyati hokimligi Aloqa tarmogʻini qurish, rekonstruksiya qilish va kapital taʼmirlash boʻyicha 6. Optik tolali aloqa liniyasi bilan taʼminlash texnik sharti asosida Termiz shahar telekommunikatsiya bogʻlanmasiga tegishli 225 ATS dan hududgacha 15,08 km, “Termiz” erkin iqtisodiy zonasi hududi ichida 6,15 km, jami 21,23 km optik tolali tarmoq tortish. km 21,23 km 1,68 2021 — 2023-yillarga moʻljallangan Investitsiya dasturi doirasida 2021 — 2023-yil Axborot texnologiyalari va kommunikatsiyalarni rivojlantirish vazirligi, Surxondaryo viloyati hokimligi “Termiz xalqaro savdo markazi” erkin savdo markazi hamda “Termiz” erkin iqtisodiy zonasi hududlari atrofida maxsus infratuzilmani barpo etish 7. “Termiz-avtoyoʻl” oʻtkazish punktidan “Termiz xalqaro savdo markazi” erkin savdo zonasigacha boʻlgan hududda yoʻlaklar, ushbu yoʻlaklar boʻylab devorlar, maxsus toʻsiqlar, yoritish moslamalari va kuzatuv kameralarini oʻrnatish bilan bogʻliq tadbirlarni amalga oshirish. Hisob-kitoblarga koʻra Mahalliy budjet mablagʻlari 2021 — 2023-yil Surxondaryo viloyati hokimligi 1-ilovaning matni quyidagi tahrirda bayon etilsin: “Termiz” erkin iqtisodiy zonasi tarkibiga kiruvchi hududlarning chegaralari 1-boshlangʻich nuqta Termiz tumanidagi “Termiz xalqaro savdo markazi” erkin savdo zonasi hududining gʻarb tomonida, “Termiz” erkin iqtisodiy zonasi hududida joylashgan. 1-nuqtadan chegara “Termiz xalqaro savdo markazi” erkin savdo zonasi hududi boʻylab janubiy yoʻnalishda 330,0 metr masofada 2-nuqtagacha davom etadi. 2-nuqtadan chegara Ayritom avtomagistral yoʻlining “Termiz” erkin iqtisodiy zonasi hududi boʻylab gʻarb yoʻnalishda 616,0 metr masofada 3-nuqtagacha davom etadi. 3-nuqtadan chegara “Termiz xalqaro savdo markazi” erkin savdo zonasi hududi boʻylab shimoliy yoʻnalishda 1050,0 metr masofada 4-nuqtagacha davom etadi. 4-nuqtadan chegara “Amu-zang” kanali muhofaza zonasining “Termiz” erkin iqtisodiy zonasi hududi boʻylab sharqiy yoʻnalishda 320,0 metr masofada 5-nuqtagacha davom etadi. 5-nuqtadan chegara “Amu-zang” kanali muhofaza zonasining “Termiz” erkin iqtisodiy zonasi hududi boʻylab janub yoʻnalishda 755,0 metr masofada 6-nuqtagacha davom etadi. 6-nuqtadan chegara “Termiz xalqaro savdo markazi” erkin savdo zonasi hududi boʻylab gʻarbiy yoʻnalishda 315,0 metr masofada 1-nuqtagacha davom etadi.”